VII—VIII быуаттарҙа Любляна тирә-яғы Авар ҡағанлығы составында була. VII быуатта был ерҙәр бик оҙаҡ йәшәмәгән Само дәүләтенә, унан һуң словендарҙың иң боронғо дәүләтенәxa0— Карантания (баш ҡалаһы- Крнски Град) ингәндер. VIII быуатта Карантанияны германдар баҫып ала һәм ул Франк дәүләтенә инә, ул IX быуатта тарҡалғас— Көнсығыш Франк короллегенең Көнсығыш маркаһына инә , уның урынында X быуатта Изге Рим империяһы булдырыла. Шул уҡ осорҙа көнсығыш маркалар Каринтия һәм Крайна менән бергә Бөйөк Карантанияға берләштерелә, ләкин ул һуңыраҡ тарҡала.